Ciolacu: Sperăm ca SUA să ajungă cel puțin pe unul dintre primele trei locuri în topul investitorilor străini
Premierul Marcel Ciolacu a declarat, miercuri, în cadrul recepției de la Ambasada Statelor Unite ale Americii, cu ocazia celei de-a 248-a aniversări a Zilei Independenței, că speră ca Statele Unite să ajungă, în anii următori, cel puțin pe unul dintre primele trei locuri în topul investitorilor străini, și pe primul loc între partenerii noștri comerciali din afara Europei. Șeful Executivului a mai spus că procesul de aderare la OCDE și perspectiva accederii la programul Visa Waiver, vor duce la o creștere substanțială a investițiilor străine în România, consolidând, totodată, încrederea antreprenorilor americani în țara noastră.